Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi likumā ”Par autoceļiem”**

 (Nr. 942/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi****(7)** | **Ministru kabineta atzinums** | **Komisijas atzinums** |
|  | Izdarīt likumā "Par autoceļiem" (Latvijas Republikas Augstākās Padomes un Valdības Ziņotājs, 1992, 13./14.nr.; Latvijas Republikas Saeimas un Ministru Kabineta Ziņotājs, 1994, 5.nr.; 1997, 22.nr.; 2002, 21.nr.; 2003, 23.nr.; 2004, 23.nr.; 2005, 24.nr.; 2006, 24.nr.; 2007, 12., 24.nr.; 2009, 3., 8., 22.nr.; Latvijas Vēstnesis, 2010, 174., 205.nr.; 2011, 204.nr.) šādus grozījumus: |  |  |  |  |
| **5. pants. Autoceļu lietošanas tiesības**..........(5) Par valsts autoceļu un pašvaldību ceļu lietošanas aizliegumu vai ierobežošanu ir jāpaziņo laikrakstā "Latvijas Vēstnesis", kā arī vietējā laikrakstā.......... | 1. Izslēgt 5.panta piekto daļu. |  |  |  |  |
| **6. pants. Maksa par autoceļu lietošanu**...........(8) Par valsts galveno autoceļu lietošanu ar transportlīdzekļiem un to sastāviem, kuru pilna masa ir lielāka par 12 000 kilogramiem un kuri paredzēti tikai kravu autopārvadājumiem, normatīvajos aktos noteiktajos gadījumos un noteiktajā kārtībā maksājama autoceļu lietošanas nodeva. | 2. Izteikt 6.panta astoto daļu šādā redakcijā:"(8) Par valsts galveno autoceļu lietošanu transportlīdzekļiem un to sastāviem, kuru pilna masa ir lielāka par 3 500 kilogramiem un kuri paredzēti vai tiek izmantoti kravu autopārvadājumiem, normatīvajos aktos noteiktajos gadījumos un noteiktajā kārtībā maksājama autoceļu lietošanas nodeva." | **1** | **Satiksmes ministrijas parlamentārais sekretārs V.Valainis**Izteikt likumprojekta 2.pantu (ar ko groza 8.panta sesto daļu) šādā redakcijā:„(8) Par valsts galveno autoceļu lietošanu kravas transportlīdzekļiem un to sastāviem, kuru pilna masa ir lielāka par 3 500 kilogramiem un kuri paredzēti vai tiek izmantoti kravu autopārvadājumiem, normatīvajos aktos noteiktajos gadījumos un noteiktajā kārtībā maksājama autoceļu lietošanas nodeva.”[[1]](#footnote-1) |  |  |
| **7. pants. Iestādes, kas īsteno autoceļu valsts pārvaldi, un to kompetence**........(3) Satiksmes ministrija var deleģēt valsts autoceļu tīkla pārvaldīšanu, valsts autoceļu tīkla finansējuma administrēšanu, iepirkuma organizēšanu valsts vajadzībām, valsts autoceļu ikdienas uzturēšanas darbu programmu vadību un izpildes kontroli, ceļu satiksmes organizācijas uzraudzību, valsts autoceļu būvniecības programmu vadību un būvniecības uzraudzību, kā arī pašvaldību, komersantu un māju ceļu būvniecības, rekonstrukcijas, ikdienas uzturēšanas un periodiskās uzturēšanas pārraudzību valsts akciju sabiedrībai "Latvijas Valsts ceļi" saskaņā ar līgumu.............. | 3.  7.pantā:izteikt trešo daļu šādā redakcijā:"(3) Satiksmes ministrija deleģē valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkuma organizēšanu valsts vajadzībām, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību, komersantu un māju ceļu būvniecības, rekonstrukcijas, ikdienas uzturēšanas un periodiskās uzturēšanas pārraudzību valsts akciju sabiedrībai "Latvijas Valsts ceļi" saskaņā ar deleģēšanas līgumu.";papildināt pantu ar 3.1 daļu šādā redakcijā:"(31) Satiksmes ministrija deleģē valsts autoceļu kompleksās ikdienas uzturēšanas darbu plānošanu un veikšanu valsts akciju sabiedrībai "Latvijas autoceļu uzturētājs" saskaņā ar deleģēšanas līgumu." |  |  |  |  |
| **12. pants. Autoceļu finansēšana** ......... (4) Ja gadskārtējā valsts budžeta likumā nav noteikts citādi, Valsts autoceļu fonda programmai piešķirtais finansējums kārtējā gadā nedrīkst būt mazāks par plānotajiem valsts budžeta ieņēmumiem no transportlīdzekļa ekspluatācijas nodokļa un mazāks par 80 procentiem no plānotajiem valsts budžeta ieņēmumiem no akcīzes nodokļa par naftas produktiem, kā arī mazāks par iepriekšējā budžeta gadā piešķirto................10 |  | **2****3** | **Deputāts U.Augulis**12. panta (4) daļu izteikt sekojošā redakcijā:„Programma „Valsts autoceļu fonds” tiek plānota vidējam termiņam, atbilstoši Eiropas Savienības (ES) budžeta plānošanas periodiem. Programmas valsts budžeta finansējums veidojas no transportlīdzekļu ekspluatācijas nodokļa ieņēmumiem, autoceļu lietošanas nodevas, ostu nodevas un 80 % no plānotajiem akcīzes nodokļa par naftas produktiem ieņēmumiem. Plānojot gadskārtējo budžetu, valsts budžeta izdevumu daļa programmai tiek samazināta par summu, kas ceļiem, to būvniecībai un rekonstrukcijai ir pieejama no ES fondiem attiecīgajā finansu gadā. Pašvaldību ceļu uzturēšanai novirzāmā minimālā summa programmā nedrīkst būt mazāka par 30% no ikgadējā valsts finansējuma ceļiem.**Satiksmes ministrijas parlamentārais sekretārs V.Valainis**Papildināt likumprojektu ar jaunu pantu, izsakot likuma 12.panta ceturto daļu šādā redakcijā:„(4) Programma „Valsts autoceļu fonds” tiek plānota vidējam termiņam, atbilstoši ES budžeta plānošanas periodiem. Programmas „Valsts autoceļu fonds” valsts budžeta finansējums veidojas no transportlīdzekļu ekspluatācijas nodokļa ieņēmumiem, autoceļu lietošanas nodevas un 80 % no plānotajiem akcīzes nodokļa par naftas produktiem ieņēmumiem. Valsts autoceļu sakārtošanai un atjaunošanai finansējums tiek piešķirts saskaņā ar Valsts autoceļu sakārtošanas programmu, ja gadskārtējā valsts budžeta likumā nav noteikts citādi. Plānojot gadskārtējo budžetu, valsts budžeta izdevumu daļa programmai „Valsts autoceļu fonds” tiek samazināta par summu, kas ceļu nozarei ir pieejama no ES fondiem attiecīgajā finanšu gadā. Piešķirtais finansējums ikgadējai mērķdotācijai pašvaldību autoceļiem un ielām nedrīkst būt mazāks par 25% no programmai „Valsts autoceļu fonds” piešķirtā valsts budžeta finansējuma.”[[2]](#footnote-2) |  |  |
|  | 4. Papildināt likumu ar 23.2 pantu šādā redakcijā:"**23.2pants. Valsts akciju sabiedrības "Latvijas autoceļu uzturētājs" pienākumi**(1) Lai nodrošinātu valsts autoceļu saglabāšanu, valsts akciju sabiedrībai "Latvijas autoceļu uzturētājs" ir pienākums atbilstoši normatīvajos aktos noteiktajām uzturēšanas prasībām plānot un veikt valsts autoceļu kompleksās ikdienas uzturēšanas darbus saskaņā ar deleģēšanas līgumu. Valsts akciju sabiedrība "Latvijas autoceļu uzturētājs" valsts autoceļu kompleksās ikdienas uzturēšanas darbus veic, ievērojot sabiedriskas nozīmes pakalpojumu sniegšanas principus.(2) Deleģēšanas līgumu ar valsts akciju sabiedrību "Latvijas autoceļu uzturētājs" uz septiņiem gadiem slēdz satiksmes ministrs. Satiksmes ministrija, valsts akciju sabiedrība "Latvijas autoceļu uzturētājs" un valsts akciju sabiedrība "Latvijas Valsts ceļi" papildus Valsts pārvaldes iekārtas likumā noteiktajam līgumā ietver arī noteikumus par valsts akciju sabiedrības "Latvijas autoceļu uzturētājs" sniegto publisko pakalpojumu (valsts autoceļu kompleksās ikdienas uzturēšanas darbu) plānošanas un izpildes kontroli.(3) Ministru kabinets nosaka valsts akciju sabiedrības "Latvijas autoceļu uzturētājs" sniegtos publiskos pakalpojumus un to cenu noteikšanas metodiku.(4) Valsts autoceļu kompleksās ikdienas uzturēšanas darbu nodrošināšanai valsts akciju sabiedrība "Latvijas autoceļu uzturētājs" organizē pakalpojumu un preču iepirkumus un uzņemas saistības savā vārdā."  | **4****5** | **Satiksmes ministrijas parlamentārais sekretārs V.Valainis**Izteikt likumprojekta 4.panta (23.2 panta pirmo daļu) pirmo daļu šādā redakcijā:„23.2pants. Valsts akciju sabiedrības "Latvijas autoceļu uzturētājs" pienākumi(1) Lai nodrošinātu valsts autoceļu saglabāšanu, valsts akciju sabiedrībai "Latvijas autoceļu uzturētājs” ir pienākums atbilstoši normatīvajos aktos noteiktajām uzturēšanas prasībām plānot un veikt valsts autoceļu kompleksās ikdienas uzturēšanas darbus saskaņā ar deleģējuma līgumu. Valsts autoceļu kompleksās ikdienas uzturēšanas darbi ir darbu kopums uz valsts  autoceļiem,  kas nepieciešami, lai  nodrošinātu valsts autoceļu saglabāšanu un nepārtrauktu caurbraucamību  visā Latvijas teritorijā, kā arī satiksmes drošību atbilstoši normatīvajiem aktiem un tehniskajiem normatīviem un kas sastāv no ikdienas uzturēšanas un remonta (atbilstoši attiecīgajai autoceļa uzturēšanas klasei) darbiem, atsevišķiem periodiskās uzturēšanas darbiem, kuru veikšanas rezultātā ceļa noturība netiek pastiprināta, un  ārkārtas uzturēšanas (neparedzētajiem)  darbiem. Valsts akciju sabiedrība "Latvijas autoceļu uzturētājs” valsts autoceļu kompleksās ikdienas uzturēšanas darbus sniedz, ievērojot sabiedriskas nozīmes pakalpojumu sniegšanas principus.”[[3]](#footnote-3)**Juridiskais birojs**Izteikt 1. lasījumā atbalstītā 23.2 panta otrās daļas 1. teikumu šādā redakcijā: „Deleģēšanas līgumu pēc tam, kad lēmumu par deleģēšanu pieņēmis Ministru kabinets, ar valsts akciju sabiedrību „Latvijas autoceļu uzturētājs” uz septiņiem gadiem slēdz satiksmes ministrs.” |  |  |
| **25. pants. Valsts autoceļu projektēšana un būvniecība**(1) Valsts autoceļu projektēšana un būvniecība notiek saskaņā ar ceļu tīkla attīstības shēmām, kuras izstrādā un apstiprina Satiksmes ministrija.(2) Valsts autoceļu būvprojektu ekspertīzi veic Būvniecības likumā noteiktajā kārtībā.30([10.05.2007](http://m.likumi.lv/doc.php?id=157799). likuma redakcijā, kas stājas spēkā 12.06.2007.) | 5. Papildināt 25.pantu ar 1.1 daļu šādā redakcijā:"(11) Ministru kabinets nosaka vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam." |  |  |  |  |
| **Pārejas noteikumi**...........12. Šā likuma [6.panta](http://m.likumi.lv/doc.php?id=65363#p6) astotā daļa stājas spēkā 2009.gada 1.jūlijā.5113. Līdz šo pārejas noteikumu [12.punktā](http://m.likumi.lv/doc.php?id=65363#pn12) minēto grozījumu spēkā stāšanās dienai Ministru kabinets izdod tiem atbilstošus šā likuma [8.panta](http://m.likumi.lv/doc.php?id=65363#p8) pirmajā un otrajā daļā (jaunajā redakcijā) minētos noteikumus.5214. (Izslēgts ar 08.10.2009. likumu, kas stājas spēkā 23.10.2009.)5315. Ar citos normatīvajos aktos lietoto terminu “1.šķiras autoceļi” saprot šajā likumā lietoto terminu “reģionālie autoceļi”, bet ar terminu “2.šķiras autoceļi” — terminu “vietējie autoceļi”.5416. Šā likuma grozījumi par 6.panta pirmās, otrās un trešās daļas izteikšanu jaunā redakcijā stājas spēkā 2011.gada 1.janvārī.5517. Šā likuma [6.panta](http://m.likumi.lv/doc.php?id=65363#p6) 4.1 daļa stājas spēkā 2011.gada 1.janvārī56 | 6. Izslēgt pārejas noteikumu 12.punktu. |  |  |  |  |
|  | 7. Papildināt pārejas noteikumus ar 18. un 19.punktu šādā redakcijā:"18. Līdz attiecīgu ierakstu izdarīšanai komercreģistra iestādes reģistros šajā likumā lietotais termins "valsts akciju sabiedrība "Latvijas autoceļu uzturētājs"" atbilst citos tiesību aktos lietotajam terminam "akciju sabiedrība "Latvijas autoceļu uzturētājs"", ciktāl tas nav pretrunā ar šo likumu.19. Šā likuma 25.panta 1.1 daļā minētos noteikumus Ministru kabinets izdod līdz 2014.gada 31.martam." |  |  |  |  |
|  |  | **6** | **Deputāts U.Augulis**Papildināt likuma sadaļu „Pārejas noteikumi” ar jaunu 18. punktu sekojošā redakcijā:„Likuma 12.panta (4) daļas norma, par programmas „Valsts autoceļu fonds” finansējumu ar 80 % no plānotajiem akcīzes nodokļa par naftas produktiem ieņēmumiem, stājas spēkā sekojošā kārtībā: 2014.gadā- 56%; 2015.gadā- 60%; 2016.gadā- 65%; 2017.gadā- 70%; 2018.gadā- 75%; 2019.gadā - 80%.” |  |  |
|  |  | **7** | **Deputāts U.Augulis**Papildināt likuma sadaļu „Pārejas noteikumi” ar jaunu 19.punktu sekojošā redakcijā:„Likuma 12.panta (4) daļas norma, par programmas „ Valsts autoceļu fonds” pašvaldību finansējumu ne mazākā apmērā kā 30% no ikgadējā valsts finansējuma ceļiem, stājas spēkā ar 2015. gadu.” |  |  |
|  | Likums stājas spēkā 2014.gada 1.janvārī. |  |  |  |  |

1. *Papildinājums nepieciešams, lai precizētu autoceļu lietošanas nodevas objektu, jo pienākums maksāt autoceļu lietošanas nodevu attieksies uz kravas transportlīdzekļiem.*  [↑](#footnote-ref-1)
2. *Likuma panta daļa tiek izteikta jaunā redakcijā, atbilstoši 2013.gada 24.septembra Ministru kabineta (protokols Nr.50) lēmumam 135.§, paredzot, ka valsts autoceļiem tiek novirzīts finansējums saskaņā ar valsts autoceļu sakārtošanas programmu, ja kārtējā gada budžetā nav paredzēts citādi.* [↑](#footnote-ref-2)
3. Norma precizēta, lai definētu kompleksās ikdienas uzturēšanas darbu veidus, jo Ministru kabinetam tiek deleģēts uzdevums noteikt publiskos pakalpojumus. [↑](#footnote-ref-3)